魚生

魚生，臺灣叫生魚片，日文叫刺身，係海鮮嘅一種食法種，用新鮮或急凍嘅魚或者貝類等生切成片，點豉油、山葵或者加入啲白醋嘅味噌就咁食，唔會煮熟。

早喺十七世紀，中國文學家屈大均喺佢嘅著作《廣東新語》就有記載：「粵俗嗜魚生······以初出水潑剌者，去其皮劍，洗其血鮏，細劊之為片。紅肌白理，輕可吹起，薄如蟬翼。兩兩相比，沃以老醪，和以椒芷，入口冰融，至甘旨矣，而鰣與嘉魚尤美。」可見以前廣東人對魚生嘅考究唔比日本人差。

種類 
以下係一啲常見嘅日本魚生。
 金槍魚腩
 金槍魚背
 劍魚腩/白玉拖奴
 五條鰤
 章紅
 油甘魚
 鰤魚
 真鯛
 鶏魚
 左口
 牙帶
 慈魚
 鱸魚
 沙甸魚
 飛魚
 雞泡魚
 秋刀魚
 鰹魚
 針魚
 三文魚
 鯉魚
 龍蝦
 對蝦
 甜蝦/北國紅蝦
 扇貝帶子
 江珧帶子
 象拔蚌
 北寄貝
 鮑魚
 赤貝
 海膽
 阿拉斯加蟹柳
 八爪魚
 魷魚
 墨魚
 牛肉刺身
 馬肉刺身
 雞柳刺身
 蒟蒻/魔芋豆腐片
 腐皮
 蒲鉾片/魚糕片

海鮮
日本菜